นายกฯ แจงภาพทหารไทยส่งข้าวสารไปเมียนมา ซื้อขายตามแนวชายแดนปกติ ย้ำไม่ก้าวก่ายกิจการภายใน
นายกฯ แจงภาพทหารไทยส่งข้าวสารไปเมียนมา ซื้อขายตามแนวชายแดนปกติ ย้ำไม่ก้าวก่ายกิจการภายใน
นายกฯ แจงภาพทหารไทยส่งข้าวสารไปเมียนมา ซื้อขายตามแนวชายแดนปกติ ย้ำไม่ก้าวก่ายกิจการภายใน
22 มี.ค. 2564

พล.อ.ประยุทธ์ จันทร์โอชา นายกรัฐมนตรี และรมว.กลาโหม กล่าวยืนยันว่า ทางการเมียนมาไม่ได้ติดต่อขอความช่วยเหลือจากทางการไทย หลังจากเกิดปัญหาภายในประเทศเมียนมา ซึ่งเรื่องนี้ถือเป็นเรื่องภายในและคงไม่จำเป็นต้องมาปรึกษาไทย และเป็นไปตามกฎบัตรของสมาชิกอาเซียนที่จะไม่ยุ่งเกี่ยวกิจการภายในซึ่งกันและกัน แต่หากเรื่องใดเป็นความห่วงใยในนามอาเซียน ก็สามารถเตือนไปได้
ส่วนกรณีปรากฏภาพข่าวทหารไทยส่งข้าวสารให้ทหารเมียนมานั้นว่า เป็นภาพคนละกรณีกัน ซึ่งเป็นการซื้อขายกันปกติตามแนวชายแดนไทย-เมียนมา โดยเมื่อย้อนอดีตหลาย 10 ปีที่ผ่านมา มีทหารและประชาชนเมียนมา มาอยู่บนเส้นเขตแดน ซึ่งเกิดจากความไม่ชัดเจนในพื้นที่ จึงมีข้อตกลงให้ไปอยู่ในพื้นที่ของตนเอง แต่ยังให้ความช่วยเหลือด้านสินค้าระหว่างกันอยู่
นายกรัฐมนตรี กล่าวว่า ปัญหาแต่ละประเทศมีความแตกต่างกัน ต้องมีกระบวนการจัดการภายในของแต่ละประเทศที่ทำให้เกิดความปลอดภัยและสงบเรียบร้อย